Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08 i 36/09, 150/11, 144/12, 19/13 — pročišćeni tekst, 137/15 — ispravak, 123/17, 98/19 i 144/20) i članka 42. Statuta Općine Karlobag ("Županijski glasnik" Ličko-senjske županije 14/09, 8/13, 17/13 i 11/21) Općinski načelnik Općine Karlobag, dana 7. lipnja 2023. godine donosi

ODLUKU

o raspisivanju Javnog natječaja za financiranje

projekata razvoja lovstva na području Općine Karlobag

I.

Raspisuje se Javni natječaj za financiranje projekata razvoja lovstva na području Općine Karlobag.

Tekst Javnog natječaja sastavni je dio ove Odluke.

II.

Sukladno Programu razvoja lovstva na području Općine Karlobag za 2023. godinu ("Županijski glasnik" Ličko-senjske županije 38/22 i 14/23) predmet Javnog natječaja je dodjela potpora za provedbu slijedećih mjera:

• razvoj i unaprjeđenje lovstva,

• promidžba i informiranje iz područja lovstva i

• sprječavanje šteta od divljači.

III.

Korisnici potpora koje se dodjeljuju temeljem ovog Javnog natječaja su lovačke udruge koje su registrirane i koje djeluju na području Općine Karlobag.

IV.

Javni natječaj će biti raspisan 8. lipnja 2023. i ostaje otvoren sve do iskorištenja sredstava osiguranih u Proračunu Općine Karlobag za 2023. godínu za ovu namjenu, a najkasnije do 23. lipnja 2023. godine.

V.

Sve obavijesti i promjene vezane uz Javni natječaj bit će objavljene na službenoj mrežnoj (web) stranici Općine Karlobag.

VI.

Ova Odluka stupa na snagu danom donošenja.

KLASA: 323-01/22-01/01

URBROJ: 2125-05-23-04

Karlobag, 7. lipnja 2023. godine

**OPĆINSKI NAČELNIK**

**Boris Smojver, dipl. oec., v.r.**